**IN METRU ANTIC**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ÎN METRU ANTIC

Am vrut să-ţi scriu în metru antic versuri,

Cetăţi în care gânduri stau ascunse

Cum stă Pământul printre universuri

De lumea noastră încă nepătrunse.

Şi înşirând troheii pe hârtie,

Voind să-ţi spun că te iubesc nespus,

Am înţeles că tu eşti mai presus

Decât cea mai frumoasă poezie.

Nu vrei să crezi dar nu găsesc cuvinte

Care să-ţi spună tot ce port în gând.

Eşti visul meu neprihănit şi sfânt

Şi mâna mea nu poate să te-alinte.

Pentru că tu eşti cea mai delicată

Şi cea mai albă floare de cais.

Eşti drumul spre râvnitul paradis

Iar clipa mea de tine e legată.

Deci am să-ţi scriu şi alte-alexandrine

Chiar dacă râzi şi nu le iei în seamă.

Iubirii mele nu-i mai este teamă

Şi se îndreaptă tainică spre tine.